**Sadržaj i način testiranja, pravni i drugi izvori za pripremanje kandidata/kandidatkinja za testiranje**

KLASA: 112-04/25-01/05

URBROJ: 251-155-16-25-6

Zagreb, 3. ožujka 2025.

Na temelju članka 7. *Pravilnika o načinu i postupku zapošljavanja u Osnovnoj školi Augusta Cesarca, Zagreb,* a vezano uz raspisani natječaja (KLASA: 112-04/25-01/03; URBROJ: 251-155-01-25-1) od 13. veljače 2025. za zasnivanje radnog odnosa na radnom mjestu učitelja/učiteljice hrvatskog jezika na određeno, puno radno vrijeme, Povjerenstvo za vrednovanje kandidata objavljuje

**SADRŽAJ I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA/KANDIDATKINJA ZA TESTIRANJE**

**PRAVILA TESTIRANJA:**

U skladu s odredbama Pravilnika o načinu i postupku zapošljavanja u Osnovnoj školi Augusta Cesarca, Zagreb, obavit će se provjera znanja i sposobnosti kandidata/kandidatkinja.

**Provjera se sastoji od dvaju dijelova:**

A) pisana provjera (zakonski i podzakonski akti, metodika i predmetni kurikulum) i

B) razgovor (intervjua) s Povjerenstvom.

Kandidati/kandidatkinje obvezni su pristupiti provjeri znanja i sposobnosti.

Ako kandidat/kandidatkinja ne pristupi testiranju, smatra se da je povukao/povukla prijavu na natječaj.

Kandidati/kandidatkinje dužni su ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata/kandidatkinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo će podijeliti testove kandidatima.

Po zaprimanju testa kandidat je dužan upisati ime i prezime za to označenom mjestu na testu.

Test se piše isključivo kemijskom olovkom.

 Za vrijeme testiranja **nije dopušteno:**

* koristiti se bilo kakvom literaturom, odnosno bilješkama
* koristiti se mobitelom ili drugim komunikacijskim sredstvima
* napuštati prostoriju u kojoj se testiranje odvija i
* razgovarati s ostalim kandidatima/kandidatkinjama.

Ukoliko kandidat postupi suprotno pravilima testiranja, bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

Pravo na pristup drugom selekcijskom postupku ostvaruju najmanje dva najbolja rangirana kandidata/kandidatkinje.

**Pravni i drugi izvori za pripremanje kandidata za testiranje su:**

1. *Zakon o odgoju i obrazovanju u osnovnoj i srednjoj školi* (*Narodne novine*, broj 87/08., 86/09, 92/10.,105/10.,90/11., 16/12. , 86/12., 94/13, 152/14., 7/17. i 68/18, 155/23 i 156/23)
2. *Pravilnik o načinima, postupcima i elementima vrednovanja učenika u osnovnoj i srednjoj školi* (*Narodne novine*, 88/19, *Narodne novine*, 100/21)
3. *Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju* (*Narodne novine*, 24/15)
4. *Pravilnik o izvođenju izleta, ekskurzija i drugih odgojno-obrazovnih aktivnosti izvan škole* (*Narodne novine*, broj 67/14. i 81/15., 53/21)
5. *Pravilnik o tjednim radnim obvezama učitelja i stručnih suradnika u osnovnoj školi* (*Narodne novine*, broj: 34/14, 40/14, 103/14, 102/19.)
6. *Pravilnik o kriterijima za izricanje pedagoških mjera* (*Narodne novine*, broj: 94/15, 3/17)
7. *Nacionalni kurikulum nastavnog predmeta* Hrvatski jezik*.*

**PISANA PROVJERA ZNANJA ODRŽAT ĆE SE U PONDJEJAK 10. ožujaka 2025. u 15:00.**

Rezultat testiranja i poziv kandidatima na razgovor (intervju) Povjerenstvo će objaviti na mrežnoj stranici Osnovne škole Augusta Cesarca, Zagreb 10. ožujka 2025.

**Povjerenstvo za procjenu i vrednovanje kandidata za zapošljavanje**